Sojuz TMA-14

Sojuz TMA-14 () bol ruský pilotovaný kozmický let v rámci programu Sojuz. Sojuz TMA-14 vyštartoval 26. marca 2009 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 19. Na palube Sojuzu TMA-14 sa nachádzal aj vesmírny turista Charles Simonyi. Simonyi sa stal prvým vesmírnym turistom, ktorý letel do vesmíru dvakrát. Sojuz TMA-14 zostal u ISS ako záchranná loď až do októbra 2009, kedy sa s ním vrátili späť na Zem Gennadij Padalka, Michael Barratt a vesmírny turista Guy Laliberté.

Posádka 
Členovia posádky ISS Expedície 18
 Gennadij Padalka (3), veliteľ, CPK
 Michael Barratt (1), palubný inžinier, NASA

Iba štart – vesmírny turista 
 Charles Simonyi (2), účastník kozmického letu (pristál na palube lodi Sojuz TMA-13)

V zátvorkách je uvedený celkový počet letov do vesmíru vrátane tejto misie.

Záložná posádka 
 Maxim Surajev, veliteľ, CPK
 Shannon Walkerová, palubný inžinier, NASA
 Esther Dysonová, účastník kozmického letu

Vesmírny turizmus 
Sojuz TMA-14 by mal byť posledný let vesmírneho turistu na Medzinárodnú vesmírnu stanicu v lodiach Sojuz. Kvôli plánovanému ukončeniu letov raketoplánov Space Shuttle a rozšíreniu posádky ISS na šesť členov sú všetky miesta na lodiach Sojuz rezervované pre členov dlhodobých Expedícií.

Priebeh misie 	
Nosná raketa Sojuz-FG s vesmírnou loďou Sojuz TMA-14 odštartovala z kozmodrómu Bajkonur v Kazachstane 26. marca 2009 o 11:49:18 UT. Na palube sa do vesmíru vypravili dvaja členovia stálej posádky Medzinárodnej vesmírnej stanice Expedície 19 Gennadij Padalka a Michael Barratt. Spolu s nimi sa letu zúčastnil už druhýkrát ako vesmírny turista americký podnikateľ maďarského pôvodu Charles Simonyi.

Po dvoch dňoch letu sa Sojuz priblížil ku stanici. Vo vzdialenosti 200 m, však zlyhalo automatické navádzanie lode, Gennadij Padalka musel dokončiť pristávací manéver pomocou manuálneho riadenia. Spojenie so stanicou sa uskutočnilo o 13:05 UT.

Simonyi pobudol na ISS týždeň a potom sa vrátil s končiacou posádkou Expedície 18 v Sojuze TMA-13. Po jeho odlete sa Sojuz TMA-14 stal záchrannou loďou na ISS.

Referencie

Zdroj 

Kozmické lode Sojuz
Kozmické lety s ľudskou posádkou
Základné posádky Medzinárodnej vesmírnej stanice
Kozmonautika v 2009